වෙන්නප්පුව, චාල්ස් විලියම් මාවතේ පදිංචි මේරියන් ඉරේෂා නමැති 25 හැවිරිදි තරුණියක් අභිරහස් ලෙස මියගොස් ඇතැයි වාර්තා වනවා.පසුගිය 15 වන දා ඇය නිවසින් පිටත්ව ගොස් ඇත්තේ අමතර පංතියක් පිළිබඳ තොරතුරු සොයා බැලීම සඳහා කොළඹ යන බව පවසමින්.පසුව එදින පස්වරුව වන තෙක් ඇය නොපැමිණීම හේතුවෙන් දෙමාපියන් වෙන්නප්පුව පොලිසියේ පැමිණිල්ලක් සිදුකර ඇති  අතර 17 වන දා කොල්ලුපිටිය වෙරළ තීරයේ දී ඇගේ මළ සිරුර හමුව තිබෙනවා.දෙමව්පියන් පවසන්නේ තම දියණියට දිවි නසා ගැනීමට තරම් හේතුවක් නොතිබූ බවයි.මෙම මරණය කෙසේ සිදු වීද යන්න සිතාගත නොහැකි බවත් ඔවුන් පවසා තිබෙනවා.මෙවැනිම සැක කටයුතු අන්දමින් පසුගිය 14 වනදා උසස් පෙළ පාසල් සිසුවියක් කොට්ටාවේ දී මිය ගියා.ඒ,පසුගිය 14 වන දා රාත්‍රී 8.00ට පමණ කොට්ටාව දුම්රියපළ ආසන්නයේ දී දුම්රිය පීල්ලට ගෙල තබා දිවි නසා ගත් බව කියන කොළඹ ජනප්‍රිය බාලිකා විදුහලක උසස් පෙළ ජීව විද්‍යා අංශයේ සිසුවියක වන සවින්දී පබසරාගේ මරණයයි.එයද  දිනෙන් දින සැක කටයුතු එකක් බවට පත්වෙමින් තිබෙනවා.ඇගේ පියා පවසන්නේ මෙම මරණය සැක සහිත බවයි.පශ්චාත් මරණ පරීක්ෂණය පැවැත්වූ කළුබෝවිල රෝහලේ අධිකරණ වෛද්‍ය නිලධාරිනි වෛද්‍ය ශාලිකා කරුණාරත්න කියා ඇත්තේ, සිරුර පරික්ෂා කිරීමේ දී වසක් ශරීර ගත වීම හෝ ගෙල මිරිකීමෙන් උගුරු දණ්ඩ කැඩී යාමේ ලක්ෂණ කිසිවක් පෙන්නුම් නොකරන නිසා සිරුරු කොටස් රස පරීක්ෂකට යොමු කරන බවයි.කලින් නිසල කළ ඇගේ දේහය පීල්ල මත තබා දුම්රියේ රෝදවලට කැපී යාමට ඉඩ සලස්වා පොලිසිය නොමග යැවීමට අපරාධකරුවකු උත්සාහ ගත්තේද යන්න එම රස පරීක්ෂක වාර්තාවෙන් පසු හෙළි වනු ඇති.සිද්ධිය වූ අවස්ථාවේ එතනට එක්රැස් වූ පිරිස අතර සිටි කොට්ටාව මෙත්තාරාම පාරේ සරත් නැමැත්තා කියන්නේ තරමක් වෙනස් කතාවක්."දුම්රිය රියදුරා කිව්වා, රේල් පීල්ල මත හිස තියාගෙන ඉන්න කාන්තාවක් දැකලා දෙපාරක්ම දුම්රිය නලාව ශබ්ද කළා කියලා.